2021年自由民主黨總裁選舉

2021年自由民主黨總裁選舉，係第27屆自民黨總裁選舉，響2021年9月29號舉行。呢次選舉有河野太郎、岸田文雄、高市早苗、野田聖子四個人參加，最終由岸田文雄當選。

簡介 
由於眾議院議員任期係2021年10月21號完，加上眾議院選舉係確定唔受疫情影響、照搞，所以就決定先總裁選舉、再眾議院選舉。8月26號，自民黨總裁選舉管理委員會宣佈呢次選舉將會響9月29號搞。

9月3號，因為搞唔好日本肺炎疫情，將會任期屆滿嘅首相菅義偉宣佈唔會出選呢次選舉。

侯選人有四個：河野太郎、岸田文雄、高市早苗、野田聖子四個人。呢次係自2008年總裁選舉嘅小池百合子以嚟，再次有女政治人參加總裁選舉；亦係第一次有多過一位女性參加。

選前 
響選前，河野太郎嘅民調一直領先，岸田文雄嘅民調就僅次於河野。外界並唔睇好兩位女侯選人，特別係野田聖子。岸田之所以支持率後嚟會提升，有傳係佢同高市早苗合作，並聯手打低高人氣嘅河野。

選前潛在侯選人 
 菅義偉
 麻生太郎
 石破茂
 小泉進次郎
 茂木敏充
 二階俊博
 下村博文
 安倍晉三

選舉之前人氣都好高、曾經畀外界睇成侯選人嘅石破茂，佢最終並冇出選，而係支持河野太郎。至於黨內新生派代表、前首相小泉純一郎二仔小泉進次郎，佢亦都支持河野。其他支持河野嘅人仲有菅義偉。

但麻生太郎、甘利明同耆老青木幹雄並唔係好支持河野，其中麻生、甘利仲同河野一樣都屬於志公會。因為河野響政見上屬於新生派，同黨內嘅保守主義相反。佢哋最終支持響意見上偏守舊嘅岸田文雄。至於安倍晉三，原先佢支持高市早苗，後嚟加入麻生嘅「4A」陣營，轉為支持岸田。

投票人數 

如果第一輪選舉入面冇一位侯選人得到過半數支持嘅話，將會由得票最高嘅個兩位做選人進入第二輪選舉。響第二輪選舉入面，議員票係保留嘅，但都道府縣嗰邊就會變得只有47票。

第一輪選舉結果 

由於第一輪並冇任何一位侯選人得到過半數支持，所以由支持率最高嘅兩位侯選人進入第二輪投票，即係由得到256票嘅岸田文雄、同埋得到255票嘅河野太郎角逐。

第二輪選舉結果 

第二輪投票由宏池會嘅岸田文雄勝出。岸田將會出任總裁並接任菅義偉出任首相。

攷 

類:日本自由民主黨
類:2021年選舉
類:日本選舉